बॉलीवुड एक्टर का ट्वीट हुआ वायरल, बोले- अगर एक राम मंदिर से शांति आ सकती है तो मुस्लिम नेता...  
राम मंदिर-बाबरी मस्जिद को लेकर सुप्रीम कोर्ट में सुनवाई जारी
राम मंदिर पर आया इस बॉलीवुड एक्टर का रिएक्शन
राम मंदिर को लेकर कही ये बात
अयोध्या राम जन्मभूमि मामले में सुप्रीम कार्ट में फिलहाल सुनवाई जारी है. अयोध्या मामले (Ayodhya Case) में सुप्रीम कोर्ट की संविधान पीठ ने मंगलवार को 39 वें दिन की सुनवाई की. राम जन्मभूमि काफी समय से विवादों में है. राम जन्मभूमि के विवाद को लेकर जहां देश कई हिस्सों में बंटा है, वहीं अब इस पर बॉलीवुड एक्टर कमाल आर खान (Kamaal R Khan) ने ट्वीट किया है. कमाल आर खान का ये ट्वीट सुर्खियों में आ गया है. बॉलीवुड एक्टर और प्रोड्यूसर कमाल आर खान ने राम जन्मभूमि को लेकर अपना पक्ष रखते हुए कहा, 'यदि एक राम मंदिर (Ram Mandir) पूरे भारत में शांति और सद्भाव ला सकता है तो मुस्लिम नेताओं को सुप्रीम कोर्ट से मामला वापस ले लेना चाहिए और सरकार को तुरंत मंदिर बनाने की अनुमति देनी चाहिए.'
If one #RamMandir can bring peace and harmony in the entire India then Muslim leaders should withdraw the case in the Supreme Court and allow government to make the Mandir immediately. One mosque is not bigger than peace of entire country. This is what I think!!
कमाल आर खान (Kamaal R Khan) ने आगे कहा, 'मैं ऐसा सोचता हूं कि एक मस्जिद पूरे देश की शांति से बड़ी नहीं है.' कमाल आर खान के इस ट्वीट पर लोग खूब रिएक्ट कर रहे हैं. राम जन्मभूमि-बाबरी मस्जिद भूमि विवाद को लेकर अंदाजा लगाया जा रहा है कि बुधवार तक इस मामले की सुनवाई पूरी हो जाएगी. बता दें, इस मामले की सुनवाई चीफ जस्टिस रंजन गोगोई (Ranjan Gogoi) की पांच सदस्यता वाली बेंच कर रही है.
संविधान पीठ के अन्य सदस्यों में न्यायमूर्ति एस ए बोबडे, न्यायमूर्ति धनन्जय वाई चन्द्रचूड़, न्यायमूर्ति अशोक भूषण और न्यायमूर्ति एस अब्दुल नजीर शामिल हैं. वहीं, बॉलीवुड एक्टर कमाल आर खान लगभग हर समसामयिक मुद्दे पर अपनी बात रखते हैं, कमाल आर खान (Kamaal R Khan) अपने ट्विट्स के लिए भी काफी फेमस हैं. इन्होंने बॉलीवुड में फिल्म 'देशद्रोही' बनाई है और यह बिग बॉस (Big Boss) में भी नजर आ चुके हैं.